På vores hovedkontor i Aabenraa ved Jens Terp-Nielsens vej 13 har vi opsat overvågning af parkeringsarealet og indgange. Formålet er at sikre, at arealerne alene anvendes til parkering og forebyggelse af tyveri, hærværk m.v. Der er ved indgangen til parkeringen opsat skilte, som indikerer, at området er videoovervåget.
Hvis du har opholdt dig i det område, hvor vi foretager TV-overvågning, vil vi behandle de personoplysninger om dig, som fremgår af videooptagelserne. Vores behandling følger af TV-overvågningsloven, databeskyttelsesforordningens artikel 9, stk. 2 litra f og databeskyttelseslovens § 8.
Vi kan videregive dine personoplysninger fra vores videooptagelser til Politiet i forbindelse med en anmeldelse af en konkret hændelse. Videregivelsen vil ske i overensstemmelse med tv-overvågningsloven og databeskyttelseslovens § 8.
Optagelserne vil som udgangspunkt blive opbevaret i 30 dage efter, at optagelserne har fundet sted. Optagelserne kan opbevares i en længere periode, hvis optagelserne er genstand for en konkret tvist.